එම භූමිය ට්‍රැක්ටර් රථ යොදවා සී සෑමක් සිදු කරමින් කෘෂිකාර්මික කටයුතු ආරම්භ කිරීමට විහාරස්ථානය මඟින් පියවර ගෙන ඇති බවටයි ඊයේ වාර්තා වුණේ.ඒ ආශ්‍රිත පොතාන, සුරැක්කුලම සහ ගල්මඩුව යන ගම්මානවල ජනතාව ඊට විරෝධය පල කරමින් සඳහන් කළේ, භූමියෙන් ආදායමක් ලබා ගැනීම සඳහා විහාරාධිපති හිමියන් විසින් කළ ඉල්ලීමකට අනුව පුරාවිද්‍යා දෙපාර්තමේන්තුව විසින් අදාළ භූමියේ කෘෂිකාර්මික කටයුතු සිදු කිරීම සඳහා අවසර ලබා දී ඇති බවයි.